
Narva kalmistute kasutamise eeskiri
ÜLDOSA
Määrus kehtestatakse “Kalmistuseaduse“ § 7 lõike 1 ja lõike 3 alusel..
 1. peatükk
§ 1. Üldsätted
(1) Eeskiri reguleerib Narva haldusterritooriumil asuvate kalmistute haldamist ja kasutamist. Eeskiri on kohustuslik kõigile kalmistul viibivatele isikutele ja matmiskoha kasutajatele.
(2) Lisaks eeskirjas sätestatule lähtutakse eeskirja täitmisel Narva linna heakorra eeskirjast ja Narva linna avaliku korra eeskirjast.
(3) Narva linnavalitsus määrab kindlaks Narva haldusterritooriumil olevate kalmistute nimekirja ja määrab kalmistute staatuse (üldkasutatavad, piiratud kasutamisega või memoriaalaed).

(4) Kalmistute liigid on:

1) Üldkasutatav kalmistu: kalmistu, mis on avatud kõikide surnute matmiseks.

2) Piiratud kasutamisega kalmistu: kalmistu, kus on võimalik ainult olemasolevatel matmispaikadel  pealematmine ja juurdematmine.
3) Memoriaalaed: kalmistud, kus matmised on keelatud ja millistel on ajalooline tähendus ja väärtus. 
§ 2. Mõisted
Eeskirjas kasutatakse mõisteid järgmises tähenduses:
1) kalmistu või surnuaed - tähistatud, vajalike ehitistega maa-ala inimeste surnukehade või nende tuha matmiseks ja surnute mälestamiseks;
2) hauaplats - kalmistul asuv maa-ala ühe või mitme surnu matmiseks kirstus või tuhaurnis;

3) matmiskoht - hauaplats, kolumbaarium, ridahaud või tuhapuiste ala;
4) hauakoht - koht hauaplatsil kirstu või urni matmiseks või urnikamber kolumbaariumis;
5) kolumbaarium - ehitis tuhaurnide hoidmiseks;
6) urnikamber - kolumbaariumis asuv õõnsus ühe või mitme tuhaurni hoidmiseks;
7) ridahaud - hauaplats tundmatute surnute matmiseks kirstus;
8) tuhapuisteala - maa-ala kalmistul, mis on eraldatud surnute tuha puistamiseks;
9) matmiskoha kasutaja - isik, kellel on matmiskoha kasutamise õigus;
10) matja - isik, kes korraldab surnu matmise;
11) hauarajatis - hauaplatsil paiknev maapinnaga  kohtkindlalt ühendatud ehitis (piirdeaed, betoonrant, hauakamber vms);
12) hauatähis - ühte või mitut hauakohta tähistav rist, plaat, sammas, kivi või muu tähis; 

13)  matmistsoon – kalmistu maa-ala, mis jaotatud  kirstumatuste, urnimatuste ja tuhapuiste  matmistsoonideks
14) kvartal – osa matmistsoonist   
§ 3. Kalmistu haldamine
(1) Kalmistute haldajad on Kalmistuseaduse § 6 lg. 1 ja 2 määratud isikud.
(2) Juhul, kui kalmistu haldajaks on Narva linn, siis haldaja õigusi ja kohustusi täidab Narva Linnavalitsuse poolt määratud Narva linna ametiasutus. Käesoleva lõike esimeses lauses määratud Narva linna ametiasutuse suhtes eeskirja tekstis kohaldatakse terminit kalmistu haldaja.
(3) Narva Linnavalitus võib volitada  kalmistu haldamisega seotud ülesannete täitmiseks eraõiguslikku või avalik-õiguslikku isikut, sõlmides selle isikuga vastava halduslepingu. Kui käesoleva lõike esimeses lauses mainitud haldusleping on sõlmitud, siis selle halduslepingu alusel teostab kalmistu haldaja funktsioone selleks volitatud eraõiguslik või avalik-õiguslik isik halduslepinguga kindlaks määratud õiguste ja kohustuste raames. Juhul kui eeskirja tekstis on määratud, et haldaja õigusi ja kohustusi teostab kalmistu haldaja või halduslepinguga kalmistu haldamiseks volitatud isik, siis halduslepingu olemasolul eeldatakse, et haldaja õigusi ja kohustusi täidab halduslepinguga kalmistu haldamiseks volitatud isik.

(4) Narva Linnavalitsus kehtestab kalmistute kujunduspõhimõtted lähtuvalt kalmistu muinsuskaitse eritingimustest, vanades matmiskvartalites ajalooliselt väljakujunenud kujundusnõuetest ja kalmistu looduslikust eripärast.
§ 4. Nõuded üldkasutatavatele  kalmistule
(1) Kalmistut peab ümbritsema piire ja kalmistu sissepääsud peavad olema väravaga suletavad. Kui kalmistul puudub piire, siis kalmistu piirid märgitakse kinnitatud projekti alusel.
(2) Kalmistu maa-ala jaotatakse kirstumatuste, urnimatuste ja tuhapuiste aladeks, mis jaotatakse kvartaliteks. Kalmistu vanas osas jäävad kasutusele ajalooliselt väljakujunenud kvartalite nimetused. Uutes osades moodustatakse kvartalid arvestades võimalusel matmise tavasid maetavate usulise kuuluvuse järgi.
(3) Kalmistu peamiste sissekäikude juurde pannakse välja kalmistu plaan, millel on ära näidatud kontor, kabelid, kvartalid, teed, veevõtukohad, jäätmemahutid ning ajaloolise ja kultuuriloolise tähtsusega hauaplatsid ja hauarajatised.
(4) Kontori juurde teadetetahvlile pannakse välja kalmistu kontori lahtioleku ajad, teenuste loetelu, kalmistute haldaja või halduslepinguga kalmistu haldamiseks volitatud isiku., kontaktisiku ee-ja perekonnanimi, telefon ja tööajad, kalmistu kujunduspõhimõtted ja käesolev eeskiri.
§ 5. Kalmistu kasutamise nõuded
(1) Kalmistu territooriumil tuleb hoida korda, puhtust ja hauarahu.
(2) Kalmistu territooriumil on keelatud:
1) kahjustada hooneid, väravaid, piirdeid, veevõtukohti, kalme, hauatähiseid ja -rajatisi;
2) murda lilli, puude ja põõsaste oksi ning raiuda puid ilma raieloata;
3) omavoliliselt avada kolumbaariumi urnikambrit;
4) istutada puid ja põõsaid ning rajada hekke ilma kalmistu haldaja või halduslepinguga kalmistu haldamiseks volitatud isiku  kooskõlastuseta;
5) panna maha olmejäätmeid ja rikkuda jäätmete kogumise nõudeid, sh paigutada jäätmeid väljapoole mahuteid või selleks mitte ette nähtud kohtadesse;
6) muuta omavoliliselt hauaplatsi mõõtmeid;
7) sõita mootorsõiduki või jalgrattaga ilma kalmistu haldaja või halduslepinguga kalmistu haldamiseks volitatud isiku  loata;
8) paigaldada inventari ja rajatisi ilma kalmistu haldaja või halduslepinguga kalmistu haldamiseks volitatud isiku  kooskõlastuseta;
9) teha lõket; 
10) jalutada lemmikloomadega, v.a selleks ettenähtud kohtades;
11) matta loomi;
12) (rikkuda?) muud avalikku korda, heakorda ja hauarahu.
(3) Kalmistul viibiv isik peab kalmistu territooriumil täitma Narva linnas jäätmehoolduseeskirjas kehtestatud jäätmekäitlusnõudeid.
2. peatükk
MATMISKOHT
§ 6. Matmiskoha suurus
(1) Matja võib matmiskohaks taotleda kas hauaplatsi või urnikambri eraldamist. Matjal, kes ei soovi matmiskoha eraldamist, on võimalik puistata tuhk tuhapuistealale.
(2) Hauaplats eraldatakse kas kirstus või urnis matmiseks.
(3) Matja soovi kohaselt eraldatakse kas ühe- või kahekohaline, erandjuhtudel kuni kuuekohaline hauaplats (nn pereplats) või ühe- või mitmekohaline urnikamber.
(4) Hauaplatsi mõõtmed kirstus matmise korral:
1) Kreenholmi ja Aleksandri surnuaedade rekonstrueerimise projektiga ühe hauakohaga hauaplatsi suuruseks on määratud 1,20 x 2,50 m, kuid on lubatud eraldada ka kahekohalisi hauaplatse ja perehauaplatse, arvestades, et kirstu kaugus hauaplatsi piirist jääks vähemalt 0,2 m. Kuna antud alal on toimunud varem matmisi, on lubatud haua sügavuseks 1,5 m.

2) kahe hauakohaga hauaplats 2,50 x 2,50 m; kolme hauakohaga hauaplats 3,75 x 2,50 m; nelja hauakohaga hauaplats 5 x 2,50 m; viie hauakohaga hauaplats 6,5 x 2,50 m; kuue hauakohaga hauaplats 8 x 2,50 m. 
(5) Hauaplatsi mõõtmed urnis matmise korral:
1) kalmistu urnimatuste alal üldjuhul 1,0 x 1,0 m;
§ 7. Matmiskoha eraldamine ja selle kasutamise õiguse andmine
(1) Matmiskoha eraldamisel sõlmib kalmistu haldaja või halduslepinguga kalmistu haldamiseks volitatud isik matmiskoha kasutajaga matmiskoha kasutamise lepingu (edaspidi kasutusleping).
(2) Kasutuslepingusse kantakse matmiskoha kasutaja andmed, matmiskoha asukoht ja kasutusse antava matmiskoha suurus. Kasutuslepingus määratakse kindlaks kasutuslepingust tulenevad poolte õigused ja kohustused, kasutuslepingu kehtivuse tähtaeg, selle muutmise ja lõpetamise tingimused  ja kolmandale isikule üleandmise kord, hauaplatsi kujundamise ja hooldamise nõuded, poolte vastutus matmiskoha kasutamisel ja vaidluste lahendamise kord ning matmiskoha kasutaja kinnitus kalmistu kasutamise eeskirja tundmise ja täitmise kohta.
(3) Juhul kui matmiskoha kasutaja soovib kalmistu haldajalt või halduslepinguga kalmistu haldamiseks volitatud isikult  tellida teenuseid, sõlmitakse matmiskoha kasutaja ja kalmistu haldaja  või halduslepinguga kalmistu haldamiseks volitatud isiku  vahel eraldi teenuse osutamise leping, milles sätestatakse tellitud teenused, nende maksumus ja teenuste eest tasumise kord.
§ 8. Kasutuslepingu tähtaeg
(1) Kasutusleping sõlmitakse tähtajaga kuni 20 aastat.
(2) Kasutuslepingu tähtaja saabumisel loetakse kasutusleping lõppenuks. Kuus kuud enne kasutuslepingu lõppemist teavitab kalmistu haldaja või halduslepinguga kalmistu haldamiseks volitatud isik matmiskoha kasutajat kasutuslepingu lõppemisest, saates kirjalikku taasesitamist võimaldavas vormis teate kasutuslepingus toodud aadressile.
(3) Matmiskoha senisel kasutajal on eesõigus uue kasutuslepingu sõlmimiseks. Uue kasutuslepingu sõlmimiseks esitab matmiskoha kasutaja kalmistu haldajale või halduslepinguga kalmistu haldamiseks volitatud isikule  kirjaliku avalduse ühe kuu jooksul enne kasutuslepingu tähtaja möödumist. Uue kasutuslepingu sõlmimise avalduse esitamata jätmisel loetakse kasutusleping lõppenuks ka juhul, kui matmiskoha kasutaja jätkab matmiskoha kasutamist.
§ 9. Kasutuslepingu üleandmine ja üleminek
(1) Matmiskoha kasutaja võib kasutuslepingu üle anda kolmandale isikule kalmistu haldaja või halduslepinguga kalmistu haldamiseks volitatud isiku  nõusolekul. Kasutuslepingu üleandmine vormistatakse kirjalikult kalmistu kontoris.
(2) Matmiskoha kasutaja surma korral on matmiskoha kasutaja pärijal või matmiskohas maetud  inimeste sugulastel on õigus astuda kasutuslepingusse matmiskoha kasutaja asemele. Pärija võib astuda matmiskoha kasutaja asemele Pärimisseadusega ettenähtud alustel ja korras. Matmiskohas maetud inimeste sugulused võivad astuda kasutaja asemele juhul, kui matmiskoha kasutajal  pärijad puuduvad või pärijad loobuvad pärandi vastuvõtmisest . Kasutuslepingusse astumise kehtiva kasutuslepingu muutmise vormistab kalmistu haldaja või halduslepinguga kalmistu haldamiseks volitatud isiku  kirjalikult pärimistunnistuse või muude dokumentide esitamisel.
§ 10. Kasutuslepingu lõppemine
(1) Kasutusleping lõppeb tähtaja möödumisel või lepingu ülesütlemisel.
(2) Matmiskoha kasutaja võib kasutuslepingu erakorraliselt ühepoolselt enne tähtaja lõppu üles öelda, esitades kalmistu haldajale või halduslepinguga kalmistu haldamiseks volitatud isikule    kirjalikult kasutuslepingu ülesütlemise avalduse.
(3) Kalmistu haldaja või halduslepinguga kalmistu haldamiseks volitatud isik  ütleb kasutuslepingu erakorraliselt ühepoolselt enne tähtaja lõppu üles kui hauaplats on tunnistatud hooldamata hauaplatsiks vastavalt eeskirja §-le 23.
(4) Matmiskoha, mille kasutusleping on lõppenud, võtab kalmistu haldaja või halduslepinguga kalmistu haldamiseks volitatud isik  arvele kui kasutajata matmiskoha vastavalt eeskirja §-le 22.
§ 11. Erandid matmiskoha eraldamisel ja kasutuslepingu sõlmimisel
(1) Kalmistu haldaja või halduslepinguga kalmistu haldamiseks volitatud isiku  nõusolekul võib kooskõlastades Narva Linnavalitsusega eraldada kalmistu kvartal või mitu kvartalit mitme juriidilisele isikule või kutse- või loomeliidule, kogudustele kelle tegevusalasse kuulub Eesti avalikus elus silmapaistvate isikute kultuuripärandi säilitamine. Uutes osades moodustatakse kvartalid arvestades võimalusel matmise tavasid maetavate usulise kuuluvuse järgi.
(2) Lõikes 1 sätestatud mitme matmiskohaga eraldatud maa-ala kohta sõlmitakse kasutusleping.
(3) Matmiskohale, mille kasutaja on juriidiline isik või kutse- või loomeliit maetakse kasutaja liikmeskonda kuulunud või nende poolt tunnustatud, Eesti avalikus elus silma paistnud isikute surnukehad või tuhk. 
3. peatükk
MATMINE
§ 12. Matmise korraldamine
(1) Surnu maetakse hauaplatsile kirstus.
(2) Tuhk maetakse hauaplatsile, paigutatakse urniga kolumbaariumisse või puistatakse tuhapuistealale.
(3) Kõik matmised, sh urni paigutamine kolumbaariumisse ja tuha puistamine tuhapuistealale, tuleb registreerida kalmistu kontoris vähemalt 2 tööpäeva enne matuse toimumist.
(4) Kalmistu haldaja või halduslepinguga kalmistu haldamiseks volitatud isik  registreerib matmise surnu surmatõendi ja matja isikut tõendava dokumendi alusel, kui matjaga on kooskõlastatud matmiskoht ja matja on tellitud teenuste eest tasunud.
(5) Matmine on lubatud ainult valgel ajal – talvel kella 10.00 kuni kella 15.00 ning suvel kella 9.00 kuni kella 19.00. Pühapäeval ja riiklikel pühadel matusetalitusi üldjuhul ei korraldata. Nimetatud nõudest võib erandkorras kalmistu haldaja või halduslepinguga kalmistu haldamiseks volitatud isiku  kirjalikul loal kõrvale kalduda juhul, kui matuse korraldajad soovivad matta lahkunut vastavalt oma religioossetele tavadele, mis ei kattu kohalike põliste matmistavadega.
§ 13. Matmine hauaplatsile
(1) Haua kaevamise ja matmise korraldab  kalmistu haldaja või halduslepinguga kalmistu haldamiseks volitatud isik. Muldasängitamine ja hauakääpa kujundamine toimub matja osavõtul.
(2) Matmist takistavate hauatähiste ja hauarajatiste ajutise kõrvaletõstmise ja taaspaigaldamise kulud kannab matja või hauaplatsi kasutaja.
(3) Kirstuhaua sügavus maapinnast hauapõhjani peab jääma vahemikku 1,5-2 m.
(4) Surnu tuhk maetakse hauaplatsile urniga või ilma selleta. Urnihaua sügavus maapinnast peab olema vähemalt 1 m.
(5) Kui haua kaevamisel tuleb pinnasest välja varem maetu säilmeid, maetakse need tagasi sama haua põhja kaevatud süvendisse. Tervena säilinud kirst jäetakse puutumata.
(6) Haua kaevamise ja teiste matusega seotud teenuste osutamise käigus hauaplatsi kõrval olevatele hauaplatsidele tekitatud kahjustused kõrvaldab kalmistu haldaja või halduslepinguga kalmistu haldamiseks volitatud isiku  kolme päeva jooksul pärast matuse toimumist.
(7) Matuse käigus hauaplatsi kõrval olevatele hauaplatsidele tekitatud kahjustused kõrvaldab hauaplatsi kasutaja kolme päeva jooksul pärast matuse toimumist. Hauaplatside korrastamata jätmisel kõrvaldab kalmistu haldaja  või halduslepinguga kalmistu haldamiseks volitatud isiku  tekitatud kahjustused hauaplatsi kasutaja kulul.
§ 14. Urni paigutamine kolumbaariumi urnikambrisse
(1) Kolumbaariumisse tuhaurnide paigutamisel kohaldatakse eeskirja §-s 12 sätestatud üldiseid aluseid arvestades kolumbaariumi iseärasusega..
(2) Urni paigutamisel kolumbaariumi urnikambrisse eemaldab katteplaadi ja asetab selle tagasi kalmistu haldaja või halduslepinguga kalmistu haldamiseks volitatud isik.
§ 15. Tuha puistamine tuhapuistealale
(1) Tuha puistamise toimingu registreerib matja kalmistu kontoris. Kalmistu haldaja või halduslepinguga kalmistu haldamiseks volitatud isik kannab kalmistute registrisse surnu ja matja andmed ning toimingu daatumi (päev, kuu ja aasta).
(2) Tuhk puistatakse selleks ettenähtud maa-alale kalmistu haldaja või halduslepinguga kalmistu haldamiseks volitatud isiku  esindaja juuresolekul.
(3) Tuha puistamise korral ei vormistata kasutuslepingut.
(4) Tuhapuistealale on hauatähiste paigaldamine keelatud. Tuhapuistealale võib surnu mälestamiseks lilli ja küünlaid asetada ainult selleks ettenähtud kohta.
(5) Tuhapuisteala hooldab ja heakorrastab kalmistu haldaja või halduslepinguga kalmistu haldamiseks volitatud isik.
§ 16. Tundmatu või omasteta surnu matmine
(1) Tundmatu või omasteta surnu matmise korraldab Narva Linnavalitsuse poolt volitatud struktuuriüksus Narva Linna eelarve arvelt kooskõlastades kalmistu haldajaga või halduslepinguga kalmistu haldamiseks volitatud isikuga  .
(2) Tundmatu surnu säilmed maetakse Siivertsi kalmistul asuvasse ridahauda.
(3) Ühishauda ja ridahauda maetud surnu registreeritakse kalmistute registris.
(4) Ühishauda ja ridahauda matmisel matmiskohta ei eraldata ja kasutuslepingut ei sõlmita.
(5) Ridahaudasid ja ühishaudasid hooldab ja heakorrastab kalmistu haldaja või halduslepinguga kalmistu haldamiseks volitatud isik   Narva linna eelarve arvelt.
§ 17. Pealematmine
(1) Samale hauakohale võib peale matta kõige varem 20 aastat pärast viimast matmist. Pealematmiseks on vajalik hauaplatsi kasutaja kirjalik nõusolek. Kui hauaplats on kalmistu haldaja või halduslepinguga kalmistu haldamiseks volitatud isiku  poolt kehtestatud kalmistu kasutamise eeskirja kohaselt tunnistatud hooldamata hauaplatsiks, ei ole hauaplatsi kasutaja nõusolek nõutav.
(2) Kultuurimälestiseks tunnistatud hauale peale ei maeta.
§ 18. Ümbermatmine
(1) Ümbermatmise korraldab kalmistu haldaja või halduslepinguga kalmistu haldamiseks volitatud isik. Ümbermatmiseks esitab matja kalmistu haldajale või halduslepinguga kalmistu haldamiseks volitatud isikule  Terviseameti piirkondliku talituse loa ja ümbermatmiseks kasutatava matmiskoha kasutuslepingu või kasutaja tõestatud allkirjaga nõusoleku juhul, kui ta ise ei ole kasutaja.
 (2) Enne ümbermatmist peab liivapinnase puhul olema matmisest möödunud vähemalt üks aasta ja niiske pinnase puhul vähemalt kolm aastat.
(3) Säilmete väljakaevamine hauast peab üldjuhul toimuma külmal aastaajal.
4. peatükk
HAUAPLATSI KUJUNDAMINE JA HOOLDAMINE
§ 19. Kalmistu ja hauaplatsi kujundamine
(1) Hauaplats on kalmistu osa ja selle kujundamisel tuleb järgida Narva Linnavalitsuse poolt kehtestatud kujunduspõhimõtteid nii hauarajatiste, hauatähiste kui ka haljastuse osas. Hauaplatsi kujundab hauaplatsi kasutaja.
(2) Kalmistu kujunduspõhimõtted lahendatakse vastavate detailplaneeringutega ja projektidega.

(3) Hauaplatsi kujundamisel tuleb vältida keskkonda sobimatuid tehismaterjale (plastid, kergkruus, kunstmuru jmt). Uute hauarajatiste paigaldamisel jälgida nende sobivust keskkonda.
(4)Kalmistu haljastusel tuleb lähtuda vajadusest kaitsta hauarajatisi ja -tähiseid puude ja põõsaste kahjuliku mõju eest. Eemaldada tuleb puud, mis kahjustavad juurestiku, tüve või võraga hauarajatisi, põhjustades nende purunemist, deformeerumist või sammaldumist. Tagada tuleb ajalooliste alleede, kujundatud puuderühma ja memoriaalpuude säilimine.

(5) Hauaplatsi haljastamisel tuleb eelistada madalhaljastust, puude leina- ja minivorme. Kõrgekasvulisi (üle 6 m) puid hauaplatsile üldjuhul istutada ei ole lubatud ning isetekkelised puuvõrsed tuleb õigeaegselt eemaldada. Põõsaste soovitavaks kõrguseks on kuni 1,5 m, hekkidel kuni 1 m.

(6) Hauaplatsile paigutatud hauatähised ja -rajatised (piirdeaed, betoonrant, äärekivi jms) loetakse hauaplatsi kasutaja omandiks.
(7) Hauatähiste või -rajatiste teisaldamine või eemaldamine tuleb kirjalikult kooskõlastada kalmistu haldajaga või halduslepinguga kalmistu haldamiseks volitatud isikuga  .
(8) Hauaplatsi, mille puhul ei ole järgitud kalmistu kujunduspõhimõtteid, tähistab kalmistu haldaja või halduslepinguga kalmistu haldamiseks volitatud isiku  hoiatussildiga ning edastab hauaplatsi kasutajale kirjalikku taasesitamist võimaldavas vormis hoiatuse kasutuslepingus toodud aadressile. Hoiatuses märgitakse hauaplatsi olukord, hauaplatsi korrastamise kohustus ja tähtaeg ning korrastamise ja kujundamise kohustuse täitmata jätmise tagajärjed.
(9) Kui hoiatuse edastamisele järgneva aasta jooksul hauaplatsi kasutaja ei kõrvalda kalmistu kujunduspõhimõtetele mittevastavaid hauarajatisi, hauatähiseid või haljastust, kõrvaldab kalmistu haldaja või halduslepinguga kalmistu haldamiseks volitatud isiku  need hauaplatsi kasutaja kulul.
(10) Kasutajata hauaplatsiks tunnistatud hauaplatsi eraldamisel uuele kasutajale säilitatakse väärtuslikud hauatähised või -rajatised ning lisatakse vastav kohustus uue hauaplatsi kasutajaga sõlmitavasse kasutuslepingusse.
§ 20. Raieluba hauaplatsil

Raieluba hauaplatsil kasvava puu mahavõtmiseks taotleb hauaplatsi kasutaja kooskõlastatult kalmistu haldajaga või halduslepinguga kalmistu haldamiseks volitatud isikuga  . Kalmistu territooriumil väljaspool hauaplatsi kasvava puu mahavõtmiseks taotleb raieluba kalmistu omanik või haldaja või halduslepinguga kalmistu haldamiseks volitatud isik samadel alustel. Raieluba taotletakse vastavalt Narva linna heakorra eeskirjas sätestatule.

§ 21 Hauaplatsi hooldamine
(1) Hauaplatsi hooldamise eest vastutab hauaplatsi kasutaja. Hauaplats peab vastama kalmistu kujunduspõhimõtetele ning järgmistele nõuetele:
1) hauaplatsile istutatud taimed on terved ja elujõulised;
2) hauaplatsilt on eemaldatud kuivanud ja murdunud taimed, pärjad;
3) hauaplatsi piiravaid hekke pügatakse regulaarselt;
4) hauatähised ja piirded on terved ja neil olev tekst loetav;
5) hauaplatsi kattev liiv on puhas;
6) hauaplatsilt on ära riisutud lehed ja muu praht;
7) hauaplatsi katteplaadid on terved.
(2) Hauaplatsi võib hauaplatsi kasutaja ja kalmistu haldaja või halduslepinguga kalmistu haldamiseks volitatud isiku  vahel sõlmitud lepingu kohaselt tasulise teenusena hooldada kalmistu haldaja või halduslepinguga kalmistu haldamiseks volitatud isik.
5. peatükk
KASUTAJATA MATMISKOHA ARVELEVÕTMINE
§ 22. Matmiskoha kasutajata matmiskohana arvelevõtmine
(1) Kasutajata matmiskohana võetakse arvele hauaplats või kolumbaariumi urnikamber, mille kasutuslepingu tähtaeg on möödunud, kasutusleping on erakorraliselt enne tähtaja lõppu lõpetatud või hauaplats, mis on tunnistatud hooldamata hauaplatsiks vastavalt eeskirja §-le 22.
(2) Kasutajata matmiskoha võib kalmistu haldaja või halduslepinguga kalmistu haldamiseks volitatud isik eraldada uuesti kasutamiseks, kui viimasest matmisest on möödunud vähemalt 20 aastat.
§ 23. Hooldamata hauaplatsiks tunnistamine
(1) Hooldamata hauaplatsiks loetakse hauaplats, millel esineb vähemalt üks järgmistest tunnustest:
1) hauaplatsi pinnasest on olulises osas läbi kasvanud rohi või võsa;
2) hauarajatised ja -tähised on tugevalt sammaldunud, läbiroostetanud või lagunenud;
3) hauaplatsile kogunenud prahist ja lehtedest on ilmne, et hauaplatsi ei ole pikka aega hooldatud.
(2) Hauaplatsi hooldamata hauaplatsiks tunnistamiseks ja kasutajata hauaplatsina arvelevõtmiseks korraldab kalmistu haldaja või halduslepinguga kalmistu haldamiseks volitatud isik  selle ülevaatamise.
(3) Hauaplatsi ülevaatamiseks moodustab kalmistu haldaja või halduslepinguga kalmistu haldamiseks volitatud isik komisjoni, kuhu kuuluvad kalmistu haldaja esindaja, kalmistu eripära tundev isik, Narva Linnavalitsuse esindaja.
(4) Komisjon vaatab hauaplatsi üle kahel korral:
1) esimene ülevaatus, mille käigus tuvastatakse, et hauaplats on hooldamata, ja märgistatakse see kollase sildiga, millel on musta värviga kiri hooldamata hauaplats. Sildile märgitakse ülevaatuse järjekorranumber, ülevaatuse kuupäev, järgmise ülevaatuse kuupäev ja kalmistu haldaja või halduslepinguga kalmistu haldamiseks volitatud isiku  kontaktandmed. Kalmistu haldaja või halduslepinguga kalmistu haldamiseks volitatud isik edastab hauaplatsi kasutajale kirjalikku taasesitamist võimaldavas vormis hoiatuse kasutuslepingus toodud aadressile. Kui niisuguseid matmiskohti on massiline arv ning nende kasutajate kohta ei ole vajalikku informatsiooni, siis teostatud järelevalve kohta avalikustatakse kohalikus ajalehes ja linna kodulehel, märkides järelevalve teostamise kuupäeva ning järgneva kontrollimise daatumi ja kalmistu haldaja  või halduslepinguga kalmistu haldamiseks volitatud isiku  kontaktandmed. Samas kalmistu sissepääsu juures monteeritakse suur infotahvel vajaliku informatsiooniga. 
2) teine ülevaatus toimub mitte varem kui aasta pärast esimest ülevaatust. Selle käigus kontrollitakse esimesel ülevaatusel märgistatud hauaplatsi seisukorda ja võetakse vastu otsus hauaplatsi kasutajata hauaplatsiks tunnistamise või tunnistamata jätmise kohta.
(5) Esimese ülevaatuse kohta koostatakse protokoll, milles tuuakse ära hooldamata hauaplatsi asukoht, suurus ja kirjeldus. Teise ülevaatuse ajal lisatakse protokolli märge otsusest hauaplatsi kasutajata hauaplatsiks tunnistamise kohta. Protokollile kirjutavad alla kõik ülevaatusel osalenud komisjoni liikmed.  Massiliste hooldamata matmiskohtade avastamise puhul teostatakse vastavad fotopildid, ning neid säilitatakse  elektroonselt kalmistu haldaja arhiivis.

(6) Hooldamata hauaplatsina arvele võetud hauaplatside kohta avaldatakse teade ajalehes, milles Narva linn avaldab ametlikke teadaandeid, andes hauaplatsi kasutajale võimaluse ühe kuu jooksul pärast teate avaldamist võtta ühendust kalmistu haldajaga või halduslepinguga kalmistu haldamiseks volitatud isikuga ja korrastada hauaplats või loobuda hauaplatsi kasutamise õigusest ja kasutusleping erakorraliselt üles öelda.
(7) Pärast ühekuulise tähtaja möödumist võib kalmistu haldaja või halduslepinguga kalmistu haldamiseks volitatud isik  kasutuslepingu ühepoolselt üles öelda. Hauaplatsi, millele ei ole kasutuslepingut sõlmitud, kasutusõigus loetakse lõppenuks kolme kuu jooksul pärast käesoleva paragrahvi lõikes 5 ja 6 nimetatud toimingute tegemist, kui hauaplatsi kasutaja ei ole teates määratud tähtaja jooksul hauaplatsi korrastanud.
6. peatükk
MÄLESTISED
§ 24. Mälestised
(1) Kalmistutel võib asuda üksikobjektidena ajaloo-, arheoloogia, kunsti- ja arhitektuurimälestisi. Kalmistul paiknevatele kinnismälestistele eraldi kaitsevööndit ei kehtestata.
(2) Mälestiste hooldamine  ja heakorrastamine toimub kooskõlas Kalmistuseaduse sätete kohaselt.
7.peatükk

§ 25. Kalmistu kohta kogutavad andmed ja registri pidamine

(1) Kalmistu haldaja või halduslepinguga kalmistu haldamiseks volitatud isik peab koguma tema hallatavale kalmistule maetud isikute, hauaplatside ja hauaplatside kasutajate kohta. Andmete kogumiseks dokumente kopeeritakse  või vormistatakse kahes eksemplaris ja andmeid kantakse registri päevikusse (kirjalikult) Elektroonsesse registrisse kantakse andmed kalmistu haldaja või halduslepinguga kalmistu haldamiseks volitatud isiku  poolt ühe kuu jooksul peale matmist. Paberkandjal olevad dokumendid säilitatakse 21 aastat peale matmist ning siis hävitatakse koostatud akti alusel. 
(2) Maetud isiku andmed:
1) ees- ja perekonnanimi ning isikukood või sünniaeg;
2) surmaaeg;
3) vabal tahtel antud andmed maetu usutunnistuse kohta;
4) surmatõendi või surmateatise number ja väljastaja;
5) matmise kuupäev.

(3) Hauaplatsi kasutaja andmed:
1) hauaplatsi kasutaja ees- ja perekonnanimi;
2) isikukood või sünniaeg;
3) sideandmed (telefoninumber, e-posti aadress).

(4) Hauaplatsi andmed:
1) kvartal;
2) rida/sektor;
3) aadress;
4) staatus (ajaloomälestis, kunstimälestis, kasutuses, vaba);
5) matuse liik (kirstumatus, urnimatus);
6) kirstu või urni materjal;
7) hauaplatsil asuvate hauatähiste ja piirete lühikirjeldus.

(5) Kui kalmistu territooriumil asub kolumbaarium, peab kalmistu haldaja või halduslepinguga kalmistu haldamiseks volitatud isik tuhastatud isikute kohta, kelle tuhk on paigutatud kolumbaariumisse, koguma järgmisi andmeid:
1) ees- ja perekonnanimi ning isikukood või sünniaeg;
2) surmaaeg;
3) vabal tahtel antud andmed tuhastatu usutunnistuse kohta;

4) surmatõendi või surmateatise number ja väljastaja
5) tuhastamise aeg.

(6) Kui kalmistu territooriumil on  tuhapuisteala, peab kalmistu haldaja või halduslepinguga kalmistu haldamiseks volitatud isiku tuhastatud isikute kohta, kelle tuhk on puistatud tuhapuistealale, koguma järgmisi andmeid: 
1) ees- ja perekonnanimi ning isikukood või sünniaeg;
2) surmaaeg;
3) vabal tahtel antud andmed tuhastatu usutunnistuse kohta;

4) surmatõendi või surmateatise number ja väljastaja;
5) tuhastamise aeg;
6) tuha puistamise daatum
(7)Maetud isikute kohta andmete kogumisel tuleb lähtuda isikuandmete kaitse seaduses sätestatud nõuetest.
(8) Elektroonse matsikohtade registri ja kalmistu elektroonse kaardi  pidamine ei kalmistu haldaja või halduslepinguga kalmistu haldamiseks volitatud isiku  jaoks kohustuslik  ning ei ole seadusega nõutud. Elektroonse registri koostamise ja pidamise finantseerimine teostatakse Narva  linna eelarvest.
8. peatükk
JÄRELEVALVE JA VASTUTUS
§ 26. Järelevalve ja vastutus
(1) Vastutus käesoleva eeskirja rikkumise eest on sätestatud seadusega ja teistes õigusaktides.
(2) Järelevalvet eeskirja täitmise üle teostab Narva  Linnavalitsus vastavalt oma pädevusele.
9. peatükk
LÕPPSÄTTED
§ 27. Rakendussätted
(1) Senisel matmiskoha kasutajal, st isikul, kelle nimele on kalmistute registris vormistatud matmiskoha kasutamise õigus, on kohustus esitada kalmistu haldajale või halduslepinguga kalmistu haldamiseks volitatud isikule  taotlus kasutuslepingu sõlmimiseks kolme aasta jooksul pärast eeskirja jõustumist. Kalmistu haldaja või halduslepinguga kalmistu haldamiseks volitatud isik  tagab pärast andmete kontrollimist esitatud taotluste alusel lepingute sõlmimise hiljemalt viie aasta jooksul arvates eeskirja jõustumisest.
(2) Enne eeskirja jõustumise kuupäeva sõlmitud kasutusleping on jõus selle kehtivuse tähtaja lõpuni, välja arvatud tähtajatu leping, mis lõppeb viie aasta möödumisel käesoleva eeskirja jõustumisest, kui matmiskoha kasutaja ei ole selle aja jooksul sõlminud uut kasutuslepingut.
§ 28. Määruse jõustumine
(1) Määrus jõustub 01.01.2013
(2) Heakorranõuded kehtivad kalmistul sellises ulatuses, mis ei ole vastuolus kalmistu olemusega ja tingimusel, et kasutamise eeskirjas ei ole sätestatud teisiti.

Aleksandr Jefimov

Volikogu esimees

